IULIU MANIU Şl COMUNISMUL 


Personalitatea politică predominantă a opoziţiei, în jurul căreia 
s-au raliat toate elementele ostile orientării politice externe a României 
spre Germania, a fost luliu Maniu. Un prestigiu personal independent 
de partidul al cărui şef era, o autoritate politică sporită prin chiar lovitu¬ 
rile piezişe care s-au încercat să i se dea, luliu Maniu a fost unul dintre 
puţinii oameni politici a cărui valoare se proiecta cu o nediscutată cer¬ 
titudine în conştiinţa ţării. în politică, valorile, în sens de judecată ime¬ 
diată a conştiinţei opiniei publice, sunt pur subiective şi, adesea, este 
poate una din cele mai crâncene ironii ale existenţei politice, toate 
aceste valorificări pur subiective primesc o radicală infirmare în jude¬ 
cata obiectivă a istoriei. Aprecierile politice sunt determinate de com¬ 
plexul afectiv al opiniei publice, la un moment dat, independent de 
rezultate, care nu pot fi cunoscute decât mult mai târziu. 

luliu Maniu a ştiut să se situeze totdeauna exact în linia afec¬ 
tivă a sentimentului public. Ajutat de calităţile lui personale: de sobrie¬ 
tate, de o admirabilă stăpânire de sine, de lipsa lui organică de expan- 
sivitate - contrast izbitor cu caracterul exploziv al românilor - păstrând 
o calmă egalitate de atitudine în toate împrejurările, a izbutit să creeze 
o impresionantă figură a politicii româneşti. într-o atmosferă pasională, 
în precipitările impulsive, în mijlocul exteriorizărilor violente, în instabi¬ 
litatea relaţiilor care dădeau vieţii noastre politice aspectul unui cadril, 
luliu Maniu păstra un simţ de măsură, o reţinere, ferindu-se să ros¬ 
tească un cuvânt prea tare, pe care să fie obligat mai târziu, datorită 
schimbării situaţiei, să-l retracteze. Cu aceste admirabile însuşiri de 
temperament el putea să aplice tactica lui favorită: ostenirea adversa¬ 
rului prin nesfârşite negocieri, care nu erau de fapt decât ocolul ame¬ 
ţitor în jurul aceluiaşi punct, prin repetarea exasperantă a aceleiaşi for¬ 
mule. O răbdare ostenitoare pentru adversar, o persistenţă în atitudi¬ 
nea iniţială, putând să exaspereze pe cel mai înzestrat partener, o ne¬ 
clintire într-o atitudine capabilă să transforme timpul în factor activ, au 
înlesnit lui luliu Maniu proiecţia de prestigiu în opinia publică. Atâtea 
popularităţi s-au măcinat, prestigiul lui luliu Maniu a rămas intact. 

Era cel mai puternic temperament de opozant, nu datorită 
unor însuşiri de elocvenţă (ca orator era monoton, spălăcit), nici acelei 
dogorâtoare convingeri care incendiază nemulţumirile maselor, forţa 
spiritului opozant la luliu Maniu consta în nevariabilitatea atitudinii ini¬ 
ţiale, în constanţa caracterului, definind un punct imobil în neastâmpă¬ 
rul pasional, în tălăzuirea temperamentelor care ilustrau viaţa noastră 
politică. Dar acest caracter aşa de precis conturat cerea un cadru nor¬ 
mal spre a-şi produce toată eficienţa; situat în cadrul de violenţă revo¬ 
luţionară care face tabuia rasa din toate considerentele morale, din 
orice noţiune de justiţie, temperamentul politic al lui luliu Maniu deve¬ 
nea inoperant. Era, deci, fatal ca luliu Maniu să nu poată face faţă 
unui adversar de cinică negaţie a ideii de legalitate, de perfidie savant 
acoperită, de retorica unei justiţii sociale şi de impetuozitate asasină; 
tactica perfect adecvată unei vieţi politice respectuoasă a unui mini¬ 
mum de corectitudine în raporturi, devenea un laţ în care aşteptarea 
nu făcea decât să-l strângă până la sugrumare. 

în epoci revoluţionare, adversarul nu-ţi dă răgaz, atacă, urmă¬ 
reşte să-şi menţină iniţiativa, să te zăpăcească prin mobilitatea lui, 
prin multiplicarea loviturilor date din poziţii instabile. Om politic de for¬ 
maţie a unei democraţii parlamentare, luliu Maniu era o victimă pre¬ 
destinată a condiţiilor politice de luptă pe care le postulează bolşe¬ 
vismul. 

Era în aprilie 1919, luliu Maniu preşedinte al Consiliului Diri- 
gent, cu sediul la Sibiu, când Bella Kuhn a început ofensiva. Printr-o 
stranie coincidenţă - astăzi asemenea coincidenţe sunt lămurite, 
cunoscându-se regizoratul comunist - izbucneşte o grevă generală la 
căile ferate din Transilvania, greva care imobiliza unităţile armatei, 
înlesnind înaintarea trupelor lui Bella Kuhn. Generalul Moşoiu era co¬ 
mandantul armatei de operaţii şi, îngrijorat de situaţie, a cerut autori¬ 
tăţii politice, în speţă preşedintelui Consiliului Dirigent, (autoritatea 
guvernului de la Bucureşti nu depăşea Carpaţii) să determine înceta¬ 
rea imediată a grevei spre a putea executa transportul trupelor de 
întărire, destinate liniei de demarcaţie, luliu Maniu, calm, surâzător, a 
liniştit pe aprigul general, asigurându-l că totul va intra în ordine. După 
24 de ore, greva continua, iar informaţiile care veneau de pe front nu 
îngăduiau nici o întârziere în trimiterea întăririlor, nici în executarea 
mişcărilor prevăzute în planul de operaţii, fiecare oră de întârziere juca 

în favoarea atacatorilor. Generalul Moşoiu s-a prezentat din nou la 
preşedintele Consiliului Dirigent, care se găsea într-o lungă dezbatere 
cu plenul Consiliului, examinând problema grevei de la căile ferate. 
Era a doua şedinţă şi de trei ore luliu Maniu se trudea să convingă pe 
Flueraş şi pe Jumanca, cei doi reprezentanţi ai Partidului Socialist pe 
care îi introdusese ca membri în Consiliul Dirigent, de necesitatea 
încetării grevei. Argumentele preşedintelui se izbeau de îndărătnicia 
celor doi reprezentanţi socialişti care susţineau legitimitatea grevei, 
dar puterea de răbdătoare argumentare a lui Maniu nu se epuiza şi 
controversa se prelungea, fără ca nimic să îndreptăţească o speranţă 
că s-ar putea ajunge la o imediată concluzie. Pentru a înţelege carac¬ 
terul adevărat al grevei - tipic politică - este bine să amintim că în 
1919, mai bine de 80% din personalul căilor ferate ardelene era com¬ 
pus din unguri, iar sindicatele muncitoreşti ascultau consemnul dat de 
Budapesta, unde se instalase “dictatura proletariatului”, deci posibilita¬ 
tea de a convinge prin abundenţa argumentelor pe muncitori să înce¬ 
teze greva era inexistentă. Fără îndoială, Flueraş şi Jumanca erau de 
bună credinţă, dar nu mai puţin erau două figuri obscure în mişcarea 
muncitorească din cadrul Austro-Ungariei, fiind complet lipsiţi de auto¬ 
ritate, de aceea căutau să şi-o câştige, devenind executorii consem¬ 
nului sindicatelor muncitoreşti, susţinând fără nici un discernământ 
greva căilor ferate, fără să-şi dea seama că erau doar instrumente ale 
Budapestei roşii. 

După o oră de aşteptare, în care timp a ascultat depănarea de 
argumente pro şi contra, generalul Moşoiu şi-a dat seama că discuţiile 
puteau să continue la nesfârşit, fără să se poată întrezări cea mai 
slabă posibilitate de a ajunge la o concluzie menită să pună capăt 
grevei. Atunci a tăiat-o scurt, anunţând pe luliu Maniu că dacă în două 
ore treburile nu pornesc, Flueraş şi Jumanca vor fi arestaţi şi deferiţi 
Curţii Marţiale, care îi va judeca şi condamna imediat, iar executarea 
lor nu va întârzia. Preşedintele Consiliului Dirigent a căutat să convin¬ 
gă pe general că nu poate permite asemenea ameninţări adresate 
unor membri ai Consiliului şi îl ruga să aibă pacienţă. Generalul 
Moşoiu a replicat că el are pacienţă, dar Bella Kuhn nu este dispus să 
aştepte până ce preşedintele va izbuti să convingă sindicatele să 
înceteze greva şi va ocupa Clujul, Blajul, îndreptându-se în marş forţat 
spre Sibiu. încurajaţi de atitudinea preşedintelui, Flueraş şi Jumanca 

au prins curaj şi au început să-l mustre cu severitate pe general, pro¬ 
punând Consiliului să ceară la Bucureşti luarea imediată a comenzii 
lui Traian Moşoiu. 

A urmat o scenă memorabilă. Generalul şi-a ieşit din fire şi 
îndreptându-se spre cei doi susţinători ai grevei a început să răcneas¬ 
că: “Nu două ore vă acord, ci imediat să puneţi capăt grevei, şi dacă 
nu plecaţi la centrala Sindicatelor, vă împuşc fără judecată!” Generalul 
era înalt, corpolent părea cioplit în piatră; Flueraş înalt, subţire, 
Jumanca mititel, părea o ulcică, iar capul lui Moşoiu furios era ca al 
balaurului pe care îl aveau Dacii pe steaguri. Zadarnic a căutat luliu 
Maniu să potolească lucrurile, generalul cerea imperios imediata ter¬ 
minare a grevei sau îi va pune el capăt. în acelaşi timp a dat ordin 
aghiotantului, căpitanul Nae Popescu, să pună sub supraveghere mili¬ 
tară pe toţi şefii sindicatelor muncitoreşti. Ca prin farmec, Flueraş şi 
Jumanca au dispărut. După o oră, greva luase sfârşit şi trupele erau 
îndreptate spre linia de demarcaţie. Generalul Moşoiu avusese drep¬ 
tate. Peste două săptămâni trupele româneşti intrau în Oradea Mare 
şi linia de demarcaţie nu mai exista. 

Toate calităţile necontestate, admirabila lui tactică de a-şi 
osteni adversarul, tot spiritul legalist, profund democrat al lui Maniu, 
deveneau, datorită împrejurărilor, inoperante. Situaţia militară şi poli¬ 
tica nu acordă nici un răgaz şi orice întârziere juca în favoarea adver¬ 
sarului, în speţă Bella Kuhn, care dispunea de o puternică armată, 
superior înzestrată ca armament, faţă de mijloacele de care dispunea 
armata noastră. Politic, în acel moment - aprilie 1919 - erau în joc 
întreaga Europă Centrală şi Balcanii, ameninţaţi de cotropirea bolşe¬ 
vică, dacă Bella Kuhn, pion al Rusiei sovietice, ar fi izbutit să măture 
armata română. 

luliu Maniu nu a cunoscut natura intimă a bolşevismului, era, 
ca democrat, credincios spiritului de legalitate, sortit să iasă înfrânt. Şi 
nu vom putea înţelege uşurinţa cu care comuniştii - evident spirijiniţi 
de forţele ruseşti - au reuşit să obţină o victorie totală, dacă nu ne 
vom da seama de lipsurile democraţiei burgheze. 

luliu Maniu nu era un spirit iscoditor, nesăţios să se ţină în 
curent cu mişcarea ideilor, să adâncească problemele pe care le pu¬ 
nea criza statului modern. Avea o înţelegere electorală a problemelor 
statului. O corectă consultare a corpului electoral, asigura o condu¬ 

cere politică valabilă. Am putea spune că luliu Maniu avea concepţia 
clasică a suveranităţii naţionale, aşa cum a expus-o Esmein, pentru a 
cita pe cel mai tipic reprezentant al constituţionalismului clasic: “ Ori¬ 
care ar fi izvorul legal al suveranităţii la un popor, în orice mâini ar fi 
pusă, ea nu subsistă şi nu se exercită în fapt decât dacă este ascul¬ 
tată de către toţi cetăţenii. Dar această ascultare nu poate să fie obţi¬ 
nută decât în două feluri: sau prin întrebuinţarea forţei sau prin adeziu¬ 
nea opiniei publice", şi fireşte numai pe această adeziune se poate 
întemeia în chip durabil şi legitim suveranitatea legală. Deci, la baza 
suveranităţii naţionale şi - continuând să citez din Esmein - “pretutin¬ 
deni opinia publică există de fapt şi nici un guvern nu ar putea să exis¬ 
te fără ea”. Esmein conchide: "a recunoaşte, a organiza şi respecta 
suveranitatea naţională înseamnă să se dea opiniei publice forţa 
superioară, o expresie precisă, o valoare juridică, o autoritate legală." 
(Pag. 317-318 din Elements de Droit constitutionnel frangais et 
compare*). 

Că opinia publică este lipsită de chibzuinţă şi de competenţă, 
că adesea traduce pasiunile mulţimilor, că opinia publică este instabilă 
şi lipsită de unitate şi coerenţă, nu mai puţin luliu Maniu o socotea - şi 
pe bună dreptate - ca forţă primordială şi necesară oricărui regim 
democrat. Cred că am rezumat exact concepţia politică a lui luliu 
Maniu, dar tocmai această clasică interpretare a suveranităţii naţio¬ 
nale constituia pentru Maniu, în înfruntarea cu comuniştii, o fatală infe¬ 
rioritate, exact poziţia inferioară în care s-au găsit faţă de comunişti, în 
toate ţările, partidele democratice. 

Dacă înainte de cucerirea puterii de către bolşevici (octombrie 
1917) marxismul putea să fie ignorat fără riscuri, după instaurarea 
regimului marxist în Rusia şi consolidarea lui prin lichidarea ultimelor 
forţe contra-revoluţionare - înfrângerea lui Wranghe! - toată atenţia 
democraţilor trebuia concentrată asupra fenomenului bolşevic. Teoria 
luptei de clasă era pusă în practică, formula lui Karl Marx: “ Lupta de 
clasă duce în chip necesar la dictatura proletariatului”, trebuia să se 
pună obsedant meditaţiei tuturor oamenilor politici, care refuzau să 
accepte viziunea istorică a marxismului. 

Partidele socialiste, acceptând tactica parlamentară, respin- 

* “Elemente de Drept constituţional francez şi comparat" 

gând acţiunea revoluţionară, menţinându-se în cadrul legal al demo¬ 
craţiei, au dat un aspect amăgitor al marxismului, căruia îi potoleau 
dinamismul revoluţionar pus brutal în acţiune de bolşevici. 

De două mii de ani evreii îşi urau de fiecare an nou, “La anul 
la Ierusalim!”, dar în afară de rarii habotnici care se duceau să moară 
în ţara lui David, evocarea Ierusalimului nu depăşea o foarte vagă 
nostalgie. Sioniştii au degajat tot dinamismul politic conţinut în urarea 
repetată: “La anul la Ierusalim!”. Bolşevicii au degajat tot conţinutul 
revoluţionar al marxismului. 

într-o scrisoare din 1890 a lui Frederich Engels, nedespărţitul 
tovarăş al lui Karl Marx, găsim această clară precizare: “De ce luptăm 
noi pentru dictatura politică a proletariatului, dacă puterea politică este 
economic neputincioasă?" “Violenţa (adică puterea statului) este de 
asemenea şi ea o putere economică. * 

Democraţii burghezi au crezut că bolşevismul este un feno¬ 
men specific rusesc şi că regimul democraţiei parlamentare asigură o 
normală funcţionare a suveranităţii naţionale, excluzând orice lovitură 
de forţă menită să instaureze “dictatura proletariatului”. Aşa se explică 
eroarea cu grave consecinţe, a constituirii Frontului popular, în 1936, 
cuprinzându-i şi pe comunişti, aşa se explică lipsa unei poziţii defen¬ 
sive faţă de comunism la toate partidele democrate, deşi se verificase 
puterea minorităţilor organizate, fie de extrema stângă, fie de extrema 
dreaptă de a executa o lovitură de stat, menită să înlesnească o 
vacanţă prelungită a legalităţii. 

Niciodată luliu Maniu nu şi-a dat osteneala, nu a avut o cât de 
vagă curiozitate să studieze mecanismul acestei doctrine revoluţiona¬ 
re a marxismului, pus în acţiune de Lenin. Pentru puţinii români fami¬ 
liarizaţi cu ideologia bolşevică, leninismul, neavând pentru ei secrete, 
când în mai 1944, luliu Maniu a acceptat - este adevărat după o oare¬ 
care ezitare şi numai la insistenta cerere a lui Titel Petrescu — pe co¬ 
munişti, în blocul democrat, desfăşurarea ulterioară a situaţiei politice, 
odată armistiţiul încheiat, nu putea să constituie un mister. Ar fi fost 
suficient ca Maniu să fi citit numai Statul şi revoluţia lui Lenin, opera 
cardinală a bolşevismului, pentru ca să înţeleagă că orice întovărăşire, 
fie cât de vremelnică, impusă doar de necesităţile tactice de moment, 
cu comuniştii, va fi fatală pentru democraţia preconizată de luliu Ma¬ 
niu. Câteva citate din această lucrare a lui Lenin, sunt suficiente pen¬ 

tru a demonstra temeinicia afirmaţiei noastre: “Violenţa este moaşa 
oricărei bătrâne societăţi, purtând sarcina unei noi societăţi, violenţa 
este instrumentul care sfărâmă formele politice închegate şi care îşi 
supravieţuiesc. Dar proletariatul are nevoie de puterea statului cucerit 
prin violenţă, statul ca organizare de constrângere, pentru a strivi 
rezistenţa exploatatorilor şi într-o egală măsură pentru a călăuzi enor¬ 
ma masă a populaţiei: ţărănimea, mica burghezie, semi-proletariatul 
către intrarea în economia socialistă.” Şi mai departe: “...organizarea 
avangardei exploataţilor (adică a partidului comunist) într-o clasă do¬ 
minantă, cu scopul de a reprima pe exploatatori. ” 

Deci, lichidarea burgheziei, suprimarea ei prin toate mijloa¬ 
cele; Lenin fiind convins că nu se poate realiza comunismul decât 
dacă rezistenţa burgheziei, nu numai ca clasă posedantă ci şi ca men¬ 
talitate, nu va fi complet nimicită. “Suntem obligaţi să-i oprimăm, pen¬ 
tru a libera omenirea de sclavia salariatului”, şi este clar că acolo unde 
este opresiune şi violenţă, nu este nici libertate şi nici democraţie. 
Lectura acestei lucrări nu i-ar fi îngăduit lui luliu Maniu nici o iluzie în 
ceea ce priveşte obiectivele, ca şi tactica comuniştilor. Stalin a subli¬ 
niat valoarea de dogmă a doctrinei lui Lenin: “Leninismul este teoria şi 
tactica revoluţiei proletare în general, teoria şi tactica dictaturii proleta¬ 
riatului în particular.” (Bazele leninismului). 

Ignorând complet marxismul ca ideologie revoluţionară, necu- 
noscând literalmente nimic din scrierile lui Lenin şi Stalin, convins că 
partidul comunist în România este electoralmente inexistent, iar toată 
propaganda pe care ar desfăşura-o acesta nu ar avea decât rezultate 
neînsemnate, luliu Maniu aprecia sub unghiul strict electoral cadrul 
legal, doar ca un simplu expedient provizoriu, pentru a dezlănţui forţa 
intimidantă a violenţei. Pentru luliu Maniu comunismul se reducea la 
Lucreţiu Pătrăşcanu şi la Petre Ccnstantinescu-laşi, oameni cu care 
se putea negocia, neavând în spatele lor decât o mie de partizani, 
într-un moment crucial, luliu Maniu aducea viziunea electorală a unei 
democraţii parlamentare din epoci normale. “Un medic care ar nega 
existenţa microbilor nu ar diminua prin acest fapt efectul lor distrugător 
asupra corpului omenesc. în politică, aceste atitudini pe care medicina 
le-a părăsit sunt încă în vogă. Se crede întotdeauna cu tărie că ne- 
gându-se rolul social al violenţei se învinge violenţa”, spunea James 
Burnham. 

Deci, în faţa problemelor pe care le ridica bolşevismul în aju¬ 
nul armistiţiului - este corect să subliniem că luliu Maniu era convins 
că se va putea încheia un armistiţiu şi nici un moment nu a preconizat 
capitularea fără condiţii la care lucra Gr. Niculescu-Buzeşti, C. Vişo- 
ianu şi Al. Creţeanu - el se găsea într-o totală ignorare a forţelor ideo¬ 
logice cu care avea să se înfrunte. Fără îndoială că luliu Maniu îşi 
sprijinea acţiunea pe o integrală încredere în cele două mari demo¬ 
craţii, americană şi britanică; din nefericire, era complet lipsit de infor¬ 
maţii exacte şi de ceea ce dispunea era de o valoare discutabilă. 
Mijloacele de informaţie erau, în primul rând, cele obţinute prin ascul¬ 
tarea postului B.B.C. Doctorul Solomon îşi luase sarcina de a redacta 
zilnic un buletin, în care erau cuprinse emisiunile postului englez, 
buletin pe care luliu Maniu îl citea cu religiozitate, comentându-l cu 
anturajul său. Al doilea mijloc de informaţie era Gr. Niculescu-Buzeşti, 
care îi transmitea informaţiile pe care oficial le dădea Mihai Antones- 
cu. Odată cu trimiterea lui Al. Creţeanu la Ankara, desemnare făcută 
de luliu Maniu, se poate spune că dispunea de un reprezentant al 
blocului democrat într-un punct de intensă activitate diplomatică. Dacă 
după septembrie 1943 - data la care Al. Creţeanu a luat postul în 
primire — informaţiile primite de luliu Maniu n-au fost suficiente sau 
erau false, vina o poartă Al. Creţeanu. 

Şeful blocului democrat ar fi dispus de un informator deosebit 
de calificat, dacă ar fi acceptat pe V.V. Tilea, care se găsea la Lon¬ 
dra. Dintre toţi românii aflaţi peste hotare după iunie 1941, V. V. Tilea 
era singurul care izbutise să-şi facă relaţii excepţionale în cercurile 
politice engleze, atât conservatoare cât şi laburiste. Suntem obligaţi să 
spunem că V. V. Tilea şi-a oferit serviciile, punându-se la dispoziţia Jui 
luliu Maniu, dar a fost refuzat. Ce motiva refuzul lui Maniu? Despăr¬ 
ţirea lui Al. Vaida, ruperea unei prietenii de 40 de ani, despărţire la 
care, în credinţa lui Maniu, rolul lui V. V. Tilea a fost decisiv. Dacă era 
întemeiată sau nu această convingere pe care o avea luliu Maniu, 
este cu totul secundar, problemele româneşti trebuiau să înlăture toa¬ 
te sentimentele de partid, justificate sau nu. Ca şef al Partidului Naţio- 
nal-Ţărănesc, luliu Maniu putea să fie perfect îndreptăţit să refuze o 
colaborare spontan oferită; ca şef al acţiunii opoziţiei democrate, 
acţiune al cărei obiectiv era armistiţiul, nu avea dreptul să se lipsească 
de o aşa de preţioasă contribuţie. în locul lui V.V. Tilea, s-a mulţumit 

să aibă ca reprezentant la Londra pe Pavel P. Pavel. Cine era acest 
ilustru necunoscut? Prin 1931, dacă nu mă înşel, a fost trimis la Lon¬ 
dra ca ataşat de presă un tânăr ardelean care lucrase la Patria, 
oficiosul Partidului Naţional-Ţărănesc la Cluj. Lipsit de relaţii, cu cea 
mai mare bunăvoinţă, Pavel P. Pavel nu putea să corespundă misiunii 
care i se încredinţase de către Maniu. în timpul războiului, era şi Pavel 
P. Pavel printre românii care făceau propagandă defetistă la postul de 
radio B.B.C. După 1944, Pavel P. Pavel a alunecat spre extrema 
stângă, părăsind pe Maniu şi trecând alături de Groza. în 1946 era la 
Paris, în serviciul guvernului comunist. 

Dintr-o intransigenţă de partid, luliu Maniu a respins o colabo¬ 
rare de care avea nevoie, lipsindu-se voluntar de un informator aşa de 
preţios. 

Fără informaţii, necunoaşterea problemelor internaţionale de¬ 
venea şi mai gravă, îngreunându-i o singură orientare. Toate necon¬ 
testatele lui calităţi de judecată, de patriotism, de superioară conştiinţă 
a răspunderii politice pe care moralmente le deţinea, se anulau prin 
această totală lipsă de cunoaştere a naturii bolşevismului, a doctrinei 
marxismului şi a adevăratelor probleme internaţionale. 

“O societate poate să fie mare şi prosperă, cu toate erorile, 
chiar grave, în ordinea ştiinţelor fizice: s-a crezut multă vreme, de 
exemplu, că soarele se învârteşte în jurul pământului şi aceasta n-a 
împiedicat omenirea să aibă anale glorioase. Dimpotrivă, dacă o eroa¬ 
re rătăceşte o ţară în ordinea morală sau politică s-a sfârşit cu ea!”, 
observa pe bună dreptate Ch. Beudant în Le Droit individuel et l'Etat*. 
Din nefericire, clasa politică românească a dovedit o aşa de mare, de 
integrală ignoranţă în toate problemele pe care le-a ridicat criza mon¬ 
dială, încât erorile s-au succedat fără întrerupere, făcând inevitabilă 
catastrofa. 

luliu Maniu a păstrat în momentele cele mai critice un opti¬ 
mism, care se alimenta dintr-o greşită apreciere a scopurilor de război 
a democraţiilor anglo-saxone, pe care le credea aşa de hotărâte în 
apărarea principiilor cuprinse în Charta Atlanticului, încât vor constrân¬ 
ge şi Rusia sovietică să evolueze. în interpretarea lui luliu Maniu, 
Charta Atlanticului era o reeditare a celor 14 puncte ale preşedintelui 
Wilson, interpretare care formal era impecabilă şi toată propaganda 


* ‘‘Dreptul individual şi statul". 

Hpqfăsurată de postul B.B.C. venea să întărească pe Maniu in aceas¬ 
tă convingere. Nici după Teheran nu concepea măcar ca anglo-ameri- 
canii au consimţit la delimitarea unor zone de influenţa, reprezentând 
două conceplrfundamental deosebite în ceea ce priveşte dreptunle 
noDoarelor si valoarea libertăţii, două lumi antagoniste. 

P P De crăciun 1943, am fost la Lisabona, unde am avut o lunga 
întrevedere cu colonelul Kovalewski, fost ataşat militar la Bucureşti şi 
cu contele Schombeck, fost ministru al Poloniei la Bucureşti şi ultejor 
subsecretar de stat la Externe. Colonelul Kovalewski aştepta cu mgri* 
^rare'r^ultatele Conferinţei de la Teheran. Era convins ca Polonia va 
suferi o serioasă amputare în favoarea Rusiei sovietice, dar spera ca 
ce! puSn se va salvai frontieră comună cu România. M-a rugat sa-, 
atrag atentia lui Mihai Antonescu asupra greşelii cu '^ulabile con- 
secinte care se săvârşea de către curierii ministerului nostru de Cxter 
ne, neserioşi, flecari, toţi oferindu-se cu o serioz'tate bufona sa nego¬ 
cieze armistiţiul României. Aceşti curieri erau toţi selectaţi deG^N ^ 
ipscu-Buzesti si trimişi cu instrucţiuni de a creea • 

panică de a da impresia că România este coaptă pentru o capitulare 
' Colonelul Kovalewski recomanda să se trimită in 
Cădere complet compromis prin afacerile murdare pe care e ^ ' 

™ nou ministru si. dacă se putea, un militar. Eu am pronunţat numele 
Generalului Potopeanu. A fost socotit cel mai potrivit, daca mareşalul 
Antonescu ar ti consimt». Colonelul Kovalewski a ţinui sa sublinieze 
că lîuato noastră va fi în funcţie de cum vom st. sa folosim Şa-tea 
asa de valoroasă pe care o avem în mana; valoarea necontestata 
armatei noastre, unită cu poziţia noastră geograf,ca. O schimbate a 

atitudinii noastre ar putea să prăbuşească m re 9 fA jt , războ- 
să deschidă poarta spre câmpia Ungariei, precipitând sfârşitul razbo 
iului De aceasta îşi dădeau perfect seama Aliaţii. Remarca absenţa 
unui om politic de autoritate peste hotare, întrebându-ma de ce guver- 
nu!^Antonescu nu facilitează ieşirea din ţară a iui Mania L-am ru aţ 
să-mi dea voie să rezum în scris convorbirea, cu obl gaţia sa o co 
munic ministrului de Externe. La întoarcere, i-am făcut lui M. Antone - 
cu ofamă expunere şi i-am dat nota. în ceea ce privea schimbarea lui 
Cădere el s-a declarat de acord, dar obiecta că se va izbi de °P U ™^ 
rea mareşalului în audienţa pe care am avut-o la mareşal, caruia i-am 
redat convorbirea avută la Lisabona, am verificat ca Mihai Antonescu 

minţea. Mareşalul avea o opinie detestabilă despre Cădere şi a găsit 
potrivit să fie trimis Potopeanu. în ceea ce privea ieşirea din ţară a lui 
Maniu, amândoi au fost de acord. Mareşalul mi-a spus: “Nu am drep¬ 
tul să mă opun la tot ce se încearcă spre binele ţării, deşi nu cred că 
după acordul de la Teheran ar putea Maniu să modifice ceva. Se va 
convinge însă, plecând în străinătate, că numai o rezistenţă militară va 
impune, obligând pe Aliaţi să-şi revizuiască cele decise." Am fost 
însărcinat de mareşalul Antonescu să vorbesc cu luliu Maniu, pentru a 
vedea dacă principial accepta. Am luat masa cu el la Mihai Popovici. 
l-am rezumat impresiile mele, conversaţiile mele de la Lisabona, luliu 
Maniu m-a ascultat cu atenţie, rugându-mă să vorbesc mai tare, deoa¬ 
rece Mihai Popovici auzea foarte greu. La sfârşit, Mihai Popovici a 
conchis: “Sa plece preşedintele, este unica soluţie!", luliu Maniu a 
zâmbit: “Cum crezi că guvernul îmi va înlesni plecarea?" Atunci i-am 
redat conversaţiile avute cu mareşalul cât şi cu Mihai Antonescu, 
evidenţiind faptul că amândoi erau de acord, luliu Maniu, sceptic, mi-a 
replicat cu ironie: “îmi vor pune la dispoziţie un avion, care în loc să 
mă ducă la Ankara, mă va depune la Berlin." 

Mi s-a părut bănuiala o ofensă gratuită, datorită relaţiilor care 
existau între mareşal şi Maniu, şi l-am întrebat dacă nu cunoaşte nici 
un pilot român care să-i fie aşa de devotat, încât să înlăture şi umbra 
unei bănuieli. La răspunsul lui afirmativ a ridicat o nouă obiecţie: nu i 
se va accepta condiţia de a-şi alege pilotul. Prevăzusem aceste 
obiecţii şi le examinasem cu Mihai Antonescu, care lăsa la latitudinea 
lui Maniu alegerea pilotului, precum şi designarea colaboratorilor me¬ 
niţi să-l însoţească. în acelaşi timp îi anunţa prin mine că la Ankara va 
găsi ordinul dat lui Al. Creţeanu să-i pună la dispoziţie toate fondurile 
necesare, luliu Maniu a rămas pe gânduri. Mihai Popovici pleda cu 
căldură plecarea. După un răstimp de tăcere, luliu Maniu şi-a spus 
hotărârea: rămânea în ţară, fiind convins că deplasarea nu era nece¬ 
sară, şi că mai necesară era prezenţa lui în ţară. Era sigur că infor¬ 
maţiile care i se dădeau îi îndreptăţea siguranţa încheierii unui armisti¬ 
ţiu în condiţii acceptabile. 

Am convingerea că altfel ar fi evoluat negocierile României 
dacă luliu Maniu pleca şi lua contact cu Churchill şi preşedintele 
Roosevelt. Cu informaţiile culese de doctorul Solomon de la postul 
B.B.C., cu ceea ce îi furniza, ca material documentar, Gr. Niculescu- 

Buzeşti, cu totală ignorare a fenomenului bolşevic, cu necunoaşterea 
istoriei Rusiei, era fatal să fie prins în mrejele unor iluzii, care au fost 
fatale ţării. Patriotismul lui luliu Maniu nu poate fi pus la îndoială, dar, 
ca un om legat la ochi, neputând să vadă prăpastia, s-a rostogolit în 
ea. Aceste lipsuri au contribuit la condiţiile lamentabile în care s-au 
început negocierile de la Cairo şi au determinat tactica nefericită a 
opoziţiei democrate după capitulare. 

Vom căuta să conturăm şi personalitatea celor doi asociaţi ai 
lui luliu Maniu: şeful partidului liberal, Dinu Brătianu şi şeful partidului 
socialist, Titel Petrescu 1 . 

Palma de Mallorca, 10 aprilie 1951 

